ข่าวย่อยกองทุน
กองทุน 6 เดือน ธนชาตจ่าย 2.42.9%
22 พ.ค. 2556

กองทุน 6 เดือน ธนชาตจ่าย 2.42.9%
บริษัทหลักทรัพย์จัดการกองทุน (บลจ.) ธนชาต จะเสนอขายกองทุนเปิดธนชาต Fixed Income 6M29 (TFI6M29) ระยะเวลาลงทุนประมาณ 6 เดือน ผลตอบแทนประมาณ 2.7% ต่อปี เสนอขายครั้งเดียวตั้งแต่วันนี้27 พ.ค. 2556 คาดผลตอบแทนสุทธิประมาณ 2.9274% ต่อปี โดยกองทุนจะป้องกันความเสี่ยงอัตราแลกเปลี่ยนเต็มจำนวนสำหรับมูลค่าตราสารหนี้ต่างประเทศที่กองทุนลงทุน
นอกจากนี้ กองทุนเปิดธนชาตพันธบัตรรัฐคุ้มครองเงินต้น 2 (TGOV2) รอบการลงทุนประมาณ 6 เดือน ผลตอบแทนสุทธิประมาณ 2.4% ต่อปี เปิดรับคำสั่งซื้อขายตั้งแต่วันนี้27 พ.ค. 2556 
นักลงทุนแห่ซื้อ RMF บัวหลวง 3 พันล้าน
นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) บัวหลวง กล่าวว่า ผลการเสนอขายครั้งแรก (ไอพีโอ) ของกองทุนเปิดบัวหลวงสิริผลบรรษัทภิบาลเพื่อการเลี้ยงชีพ (BSIRIRMF) ระหว่างวันที่ 915 พ.ค.ที่ผ่านมา ได้รับความสนใจจากผู้ลงทุนเกินความคาดหมาย ด้วยยอดจองซื้อรวม 2,994.65 ล้านบาท และได้รับอนุมัติจัดตั้งจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แล้วเมื่อวันที่ 17 พ.ค.ที่ผ่านมา
“ยอดจองซื้อ IPO ในครั้งนี้ แสดงให้เห็นว่ามีผู้ลงทุนจำนวนมากขึ้นที่ให้ความมั่นใจกับกองทุนที่มีนโยบายการลงทุนในหุ้นที่มีบรรษัทภิบาลที่ดี จ่ายเงินปันผลสม่ำเสมอ และมีแนวโน้มเติบโตมากขึ้นอย่างยั่งยืน” นางวรวรรณ กล่าว
BSIRIRMF เป็นกองทุนที่ตอบโจทย์ของผู้แสวงหาโอกาสได้รับผลตอบแทนจากการลงทุนในระยะยาว เพื่อเก็บออมไว้ใช้ในยามเกษียณควบคู่กับต้องการผลประโยชน์ทางภาษี ให้ความสำคัญในหุ้นที่มีการกำกับดูแลกิจการที่ดี สถานะการเงินที่แข็งแกร่ง ทีมผู้บริหารมีการบริหารจัดการที่ดี และมีอัตราผลตอบแทนจากเงินปันผลสูงอย่างต่อเนื่อง 
การกำกับดูแลกิจการที่ดี เป็นสิ่งที่กองทุนเปิดบัวหลวงสิริผลบรรษัทภิบาลเพื่อการเลี้ยงชีพให้ความสำคัญมาก เพราะนอกจากหุ้นที่ลงทุนจะมีปัจจัยพื้นฐานในระดับดีเยี่ยมตามที่กำหนดแล้ว ยังจะต้องเป็นหุ้นของบริษัทจดทะเบียนที่มีการกำกับดูแลกิจการที่ดีด้วย เพราะเชื่อว่าบริษัทจดทะเบียนที่บริหารอย่างมีจริยธรรม คำนึงถึงสิทธิและความเป็นธรรมต่อผู้ถือหุ้นรายย่อย มีการจ่ายเงินปันผลสม่ำเสมอ จะมีแนวโน้มของผลกำไรที่เติบโตอย่างยั่งยืน
กองทุนเปิดบัวหลวงสิริผลบรรษัทภิบาลเพื่อการเลี้ยงชีพ จึงเป็นกองทุน RMF ที่เหมาะจะเก็บออมไว้ใช้ในยามเกษียณและใช้สิทธิลดหย่อนภาษีได้ในทุกปีที่ลงทุน อันจะช่วยเติมเต็มและเพิ่มทางเลือกให้กับผู้ลงทุนมากขึ้น จากปัจจุบันที่กองทุน RMF ของกองทุนบัวหลวง มี 8 กองทุน ตั้งแต่กองทุนหุ้นทั่วไป กองทุนหุ้นเฉพาะกลุ่ม กองทุนผสมที่เน้นหุ้น เน้นตราสารหนี้ กองทุนตราสารหนี้ กองทุนรวมตลาดเงิน และกองทุนทองคำ 
ปัจจุบันกองทุน BSIRIRMF ได้รับอนุมัติจัดตั้งจากสำนักงาน ก.ล.ต. เป็นที่เรียบร้อยแล้วตั้งแต่วันที่ 17 พฤษภาคมที่ผ่านมา ผู้สนใจลงทุนสามารถซื้อขาย สับเปลี่ยนเข้าออก ได้ทุกวันทำการที่ธนาคารกรุงเทพและตัวแทนขายกองทุน รวมถึงสามารถซื้อขาย สับเปลี่ยนหน่วยลงทุนผ่านระบบอินเทอร์เน็ต Bualuang iBanking ได้ตั้งแต่วันนี้เป็นต้นไป
กองทุนบัวหลวงขอขอบพระคุณทุกท่านที่ให้ความไว้วางใจลงทุนกับบริษัทด้วยดีเสมอมา ทั้งขอเรียนยืนยันกับท่านผู้ถือหน่วยลงทุนว่า จะทำหน้าที่ในการบริหารจัดการและดูแลกองทุนให้ดีที่สุดต่อไป